CELEX: 62011TN0461
Language: da
Date: 2011-08-22 00:00:00
Title: Sag T-461/11: Sag anlagt den 22. august 2011 — Natura Selection mod KHIM — Menard (natura)

19.11.2011   
            
            
               DA
            
            
               Den Europæiske Unions Tidende
            
            
               C 340/25
            
         Sag anlagt den 22. august 2011 — Natura Selection mod KHIM — Menard (natura)
   (Sag T-461/11)
   2011/C 340/52
   Stævningen er affattet på spansk
   
      Parter
   
   
      Sagsøger: Natura Selection, SL (Barcelona, Spanien) (ved advokat E. Sugrañes Coca)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Ernest Menard SA (Bourseul, Frankrig)
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Sagen antages til realitetsbehandling.
            
         
               —
            
            
               Det pålægges Harmoniseringskontoret at fremlægge bevis for, at der foreligger et velkendt varemærke, således som sagsøgeren henviste til under klagesag nr. R 2454/2010-2 og som det anføres i stævningens punkt 39.
            
         
               —
            
            
               Afgørelse truffet den 8. juni 2011 af Andet Appelkammer ved Harmoniseringskontoret i sag R 2454/2010-2 og indsigelsesafdelingens afgørelse af 21. oktober 2010 i sag B 1072513 annulleres.
            
         
               —
            
            
               Ansøgningen om registrering af figurmærke nr. 4713368, »natura«, der blev afslået ved indsigelsesafdelingens afgørelse i sag B 1072513 for varer i klasse 20, imødekommes fuldt ud.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Natura Selection, SL
   
      Det omhandlede EF-varemærke: Figurmærket »natura« for varer og tjenesteydelser i klasse 14, 20, 25 og 35
   
      Indehaver af det i indsigelsessagen påberåbte varemærke eller tegn: Ernest Menard SA
   
      Det påberåbte varemærke eller tegn: Ordmærket »natura« for varer og tjenesteydelser i klasse 19 og 20
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009 (1), da der ikke foreligger nogen risiko for forveksling mellem de omtvistede varemærker.
   
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).